Alternatíva 1
Návrh
Z á k o n
z ............... 2005,

ktorým sa mení a dopĺňa zákon Slovenskej národnej rady
č. 323/1992 Zb. o notároch a notárskej činnosti (Notársky poriadok)
v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení zákona Národnej rady Slovenskej republiky č. 63/1993 Z. z., zákona Národnej rady Slovenskej republiky č. 232/1995 Z. z., zákona č. 397/2000 Z. z., zákona č. 561/2001 Z. z., zákona č. 526/2002 Z. z., zákona č. 527/2002 Z. z., zákona č.357/2003 Z. z., zákona č. 514/2003 Z. z., zákona č. 420/2004 Z. z., zákona č. 562/2004 Z. z., zákona č. 757/2004 Z. z., nálezu Ústavného súdu Slovenskej republiky č. 126/2005 Z. z. a zákona č. ...../2005 Z. z. sa mení a dopĺňa takto:

1. V § 2 sa slová „ďalšiu činnosť podľa tohto zákona“ nahrádzajú slovami „činnosť súdneho komisára podľa osobitného predpisu^1)“.

	Poznámka pod čiarou k odkazu 1 znie:
 „1) § 38 Občianskeho súdneho poriadku.“.

2. V § 3 ods. 1 sa v úvodnej vete za slovo „činnosťou“ vkladá čiarka a slová „ktorá je výkonom verejnej moci“.

3. V § 3 ods. 2 sa odkaz 1 označuje ako odkaz 1a.
    Poznámka pod čiarou k odkazu 1a znie:
	 „1a) Napríklad Občiansky súdny poriadok, § 50 zákona č. 595/2003 Z. z. o dani z príjmov v znení neskorších predpisov.“.

4. V § 3 odsek 3 znie:
	„(3) Ak tento zákon alebo osobitný zákon neustanovuje inak, notár môže ako svoju ďalšiu činnosť vykonávať funkciu mediátora a funkciu rozhodcu podľa podmienok ustanovených osobitnými zákonmi. 1b)“.

Poznámka pod čiarou k odkazu 1b znie:
„1b) Zákon č. 420/2004 Z. z. o mediácii a o doplnení niektorých zákonov, zákon č. 244/2002 Z. z. o rozhodcovskom konaní v znení zákona č.   /2005 Z. z.“.

5. V § 5 sa slová „V súvislosti s výkonom“ nahrádzajú slovami „Pri výkone“.

6. Doterajší text § 5 sa označuje ako odsek 1 a dopĺňa sa odsekom 2, ktorý znie:
	„(2) Činnosť notára podľa odseku 1 nie je výkonom verejnej moci.“.
	 
7. § 6 znie:
„§ 6

	(1) Výkon notárskej činnosti je nezlučiteľný s podnikaním ani s inou zárobkovou činnosťou okrem správy vlastného majetku a majetku maloletých detí notára, činnosti znalca, tlmočníka a prekladateľa podľa osobitného predpisu^1c), vedeckej, publikačnej, pedagogickej a umeleckej činnosti a výkonu funkcie mediátora podľa osobitného zákona 1d). Notár nemôže vykonávať činnosť znalca vo veciach, v ktorých pôsobí ako súdny komisár.
	(2) Výkon činnosti podľa tohto zákona nie je podnikanie.1e)“.

Poznámky pod čiarou k odkazom 1c až 1e znejú:
	„1c) Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov.
	1d) Zákon č. 420/2004 Z. z. o mediácii a o doplnení niektorých zákonov.
1e) § 2 ods. 1 Obchodného zákonníka
                  § 2 zákona č. 455/1991 Zb. o živnostenskom podnikaní (živnostenský zákon).“.

8.  § 9 znie: 
„§ 9

(1) Dohľad nad notárskou činnosťou vykonáva  Ministerstvo spravodlivosti  Slovenskej republiky (ďalej len "ministerstvo") 
a) sledovaním   dodržiavania   zákonnosti   postupov   notárov,
b) kontrolami notárskych  úradov pri výkone notárskej činnosti, 
c) kontrolami notárskych spisov podľa § 81 a 82.
 (2) Pri   výkone dohľadu   sú  notári  povinní ministerstvu
a) umožniť nahliadnuť do spisov podľa § 81 a 82,
b) umožniť vstup do notárskeho úradu za účelom kontroly,
c) poskytnúť informácie a podklady potrebné na účely výkonu dohľadu,
d) poskytnúť aj inú nevyhnutnú súčinnosť potrebnú na výkon dohľadu nad notárskou činnosťou.
(3) Komora na  požiadanie ministerstva spolupôsobí  pri výkone dohľadu nad notárskou činnosťou.“.

9. Za § 9 sa vkladajú § 9a a 9b, ktoré znejú:

„§ 9a

(1) Dohľad nad činnosťou  komory vykonáva  ministerstvo 
a) sledovaním dodržiavania povinností komory ustanovených týmto zákonom,
b) kontrolami Centrálneho informačného systému z hľadiska jeho bezpečnej a plynulej prevádzky.
	(2) Pri výkone dohľadu je komora povinná
a) najmenej raz za šesť mesiacov predkladať ministerstvu správy podľa § 29a ods. 1 a § 31 ods. 1 písm. o),
b) umožniť povereným zamestnancom ministerstva vykonať kontrolu bezpečnosti a plynulosti prevádzky Centrálneho informačného systému.

§ 9b

	Minister spravodlivosti Slovenskej republiky (ďalej len „minister“)
a) vymenúva a odvoláva notárov,
b) určuje počet notárskych úradov každého súdu prvého stupňa (počet miest notárov) a ich prípadnú zmenu,
c) na návrh komory môže navzájom preložiť notárov s ich súhlasom do obvodu iného súdu prvého stupňa.“.

10. V § 10 odsek 3 znie:
	„(3) Komora vyhlási výberové konanie podľa odseku 2 najneskôr do jedného mesiaca odo dňa, keď nastala skutočnosť rozhodujúca pre jeho vyhlásenie, a skončí ho najneskôr do troch mesiacov odo dňa jeho vyhlásenia. Výberové konanie je skončené dňom vyhlásenia jeho výsledkov.“.

11. V § 10 ods. 4 sa slovo „troch“ nahrádza slovom „dvoch“. 

12. § 10 sa dopĺňa novými odsekmi 7 a 8, ktoré znejú:

	„(7) Účastník vo výberovom konaní platí úhradu za účasť vo výberovom konaní, ktorá zodpovedá výške nákladov spojených s účasťou vo výberovom konaní.
	(8) Výberové konanie uskutočňuje výberová komisia, ktorá má päť členov. Členov výberovej komisie vymenúva minister. Dvoch členov vymenúva minister z notárov na návrh prezídia komory, ďalších troch členov vymenúva minister z notárov alebo zo zamestnancov ministerstva.“.

13. V § 11 ods. 1 písmeno f) znie:
„f) nemal v posledných troch rokoch právoplatne uložené disciplinárne opatrenie podľa § 91 ods. 2,“.

14. V § 11 odsek 2 znie:
	„(2) Notárskou praxou sa rozumie prax notára a notárskeho koncipienta podľa tohoto zákona a prax štátneho notára, notárskeho čakateľa a notárskeho kandidáta podľa skorších predpisov. Komora do notárskej praxe započíta  prax sudcu, prokurátora, advokáta, justičného čakateľa, právneho čakateľa prokuratúry a advokátskeho koncipienta; komora môže do notárskej praxe započítať aj inú právnu prax.“.

15. Za § 11 sa vkladá § 11a, ktorý znie:
„§ 11a

	(1) Komora umožní vykonať notársku skúšku do šiestich mesiacov od doručenia žiadosti uchádzačovi, ktorý spĺňa predpoklady podľa § 11 ods. 1 písm. a) až d), ku dňu podania žiadosti je zapísaný v zozname notárskych koncipientov a nenastal dôvod na jeho vyčiarknutie podľa § 23 ods. 1 písm. a) až f).
	(2) Uchádzač o vykonanie notárskej skúšky, ktorý vykonal notársku skúšku s hodnotením neprospel, môže požiadať o vykonanie opravnej skúšky pred skúšobnou komisiou ministerstva (ďalej len „komisia“) zloženou z piatich členov. 
	(3) Členov komisie a predsedu komisie vymenúva a odvoláva minister. Dvoch členov navrhuje prezídium komory a traja členovia sú vymenovaní z odborníkov právnej teórie a praxe. 
	(4) Opravná skúška sa uskutoční najskôr po troch mesiacoch a najneskôr do šiestich mesiacov od konania notárskej skúšky.
	(5) O výsledku opravnej skúšky rozhoduje komisia väčšinou hlasov. Rozhodnutie komisie je konečné.“.

16. V § 12 ods. 1 písmeno c) znie:
	„c) preukázal auditom od spoločnosti vybranej komorou a odsúhlasenej ministerstvom, že kancelária, v ktorej bude vykonávať notársku činnosť a jej technické a programové vybavenie spĺňajú podmienky podľa osobitného predpisu^2ca).“.

Poznámka pod čiarou k odkazu 2ca znie:
	„2ca) § 15 a 16 zákona č. 428/2002 Z. z. o ochrane osobných údajov.“.

17. V § 12 sa za odsek 2 vkladá nový odsek 3, ktorý znie:
	„(3) Notár je povinný zaslať vzor odtlačku svojej úradnej pečiatky a vzor svojho podpisu okresnému súdu a krajskému súdu, v ktorých obvode sa nachádza sídlo jeho notárskeho úradu. Túto povinnosť má notár aj v prípade, ak zmení sídlo do obvodu iného okresného súdu alebo krajského súdu alebo ak sa jeho úradná pečiatka alebo podpis zmenia. Notár je povinný zaslať vzor odtlačku svojej úradnej pečiatky a vzor svojho podpisu aj ministerstvu.“.
Doterajší odsek 3 sa označuje ako odsek 4. 

18. V § 14 ods. 2 písmene g) sa za slovo „činnosť“ pripájajú slová „alebo poruší povinnosť podľa § 15 ods. 6“.	

19. § 15 znie:
„§ 15

(1) Sídlo notárskeho úradu v obvode súdu prvého stupňa s uvedením presnej adresy si určí notár. Notár je povinný oznámiť komore adresu sídla jeho notárskeho úradu do jedného mesiaca od jeho vymenovania ministrom. Komora túto skutočnosť oznámi súdu prvého stupňa, v obvode ktorého si notár zvolil sídlo. Pod sídlom sa rozumie obec.
	(2) Zmenu sídla notárskeho úradu v rámci obvodu súdu prvého stupňa je notár povinný oznámiť komore najneskôr tri mesiace predtým, ako prestane vykonávať notársku činnosť v doterajšom sídle. Súčasne oznámi komore adresu nového sídla notárskeho úradu a dátum odkedy začne notársku činnosť v novom sídle vykonávať. Oznámenie o zmene sídla notárskeho úradu vyvesí notár na úradnej tabuli notárskeho úradu najneskôr tri mesiace predtým, ako prestane vykonávať notársku činnosť v doterajšom sídle. V oznámení uvedie adresu nového sídla notárskeho úradu a dátum, odkedy začne notársku činnosť v novom sídle vykonávať.
	(3) Na zmenu adresy notárskeho úradu v rámci sídla notárskeho úradu sa primerane vzťahujú ustanovenia odseku 2.
	(4) Komora oznámi skutočnosti podľa odsekov 2 a 3 ministerstvu a súdu prvého stupňa, v obvode ktorého notár vykonáva notársku činnosť najneskôr dva mesiace pred tým, ako notár prestane vykonávať notársku činnosť v pôvodnom sídle. 
	(5) Notár si môže so súhlasom komory určiť úradné dni na vykonávanie svojej činnosti aj mimo sídla v rámci obvodu súdu prvého stupňa, do ktorého bol vymenovaný.
	(6) V súvislosti so zmenami sídla notárskeho úradu podľa odseku 2 nesmie notár prerušiť výkon notárskej činnosti na viac ako 30 dní.“. 

20. V § 16 odsek 2 znie:
	„(2) Notár vykonáva svoju činnosť spravidla v kancelárii. Kancelária sa označí podľa prílohy č. 2. Rovnako sa označí kancelária, v ktorej notár vykonáva svoju činnosť mimo svojho sídla podľa § 15 ods. 5.“. 

21. § 17 až 19 znejú:
„§ 17

(1) Po vymenovaní  notára do notárskeho úradu si notár určí zástupcu pre prípad, ak nemôže viac ako 30 dní vykonávať notársku činnosť pre chorobu, dovolenku alebo z iných vážnych  dôvodov. Komora určí zástupcu notárovi vtedy, ak si sám neurčil svojho zástupcu do jedného mesiaca od svojho vymenovania.
(2) Notár si určí zástupcu z notárov so sídlom v obvode toho istého okresného súdu, v ktorého obvode má sídlo.
(3) Zastupovanie sa  začína dňom,  keď sa zástupca od zastupovaného notára dozvie o skutočnostiach podľa  odseku 1 a  končí sa doručením oznámenia, že zanikli dôvody, pre ktoré zastupovanie vzniklo.
(4) Kým zastupovanie  trvá,   nemôže  zastupovaný   notár vykonávať notársku činnosť.
(5) Zástupca počas zastupovania vykonáva iba úkony, ktoré neznesú odklad. Počas zastupovania vykonáva zástupca v mene zastupovaného notára práva a povinnosti vyplývajúce z pracovnoprávnych vzťahov priamo súvisiacich s výkonom notárskej činnosti.
(6) Notárske listiny podpisuje zástupca svojím menom a priezviskom a súčasne uvedie meno a priezvisko notára, ktorého zastupuje. Zástupca používa pri zastupovaní svoju úradnú pečiatku.
(7) Notár si určí iného zástupcu, ak
a) výkon notárskeho úradu určeného zástupcu zanikol,
b) určený zástupca nemôže pre chorobu alebo z iných vážnych dôvodov dlhodobo vykonávať notársku činnosť a požiadal o uvoľnenie z funkcie zástupcu.
	(8) Ak nemôže určený zástupca vykonávať funkciu zástupcu z dôvodu choroby, dovolenky alebo z iných vážnych dôvodov, vykonáva túto funkciu jemu určený zástupca.

§ 18

V prípade zániku výkonu notárskeho úradu vykonáva notársku činnosť do doby vymenovania nového notára v úkonoch, ktoré neznesú odklad, zástupca notára, ktorého výkon funkcie notárskeho úradu zanikol. Zástupca notára vykonáva notársku činnosť pri týchto úkonoch vo svojom mene .

§19

	(1) Zástupca  notára v súčinnosti s prezídiom komory zabezpečí do 30  dní po  zániku výkonu notárskeho úradu podľa  § 14 ods. 1 písm. a) a b) evidenciu všetkých notárskych spisov vedených na notárskom úrade.
(2) Zástupca notára  v  súčinnosti  s prezídiom komory a  poverení zamestnanci  ministerstva v súčinnosti s útvarom Policajného  zboru zabezpečia do  30 dní po  zániku výkonu notárskeho úradu podľa  § 14 ods. 1 písm. c) evidenciu všetkých notárskych spisov vedených na notárskom úrade. Notár, ktorého výkon notárskeho úradu zanikol,  je povinný poskytnúť pri výkone súpisu stavu notárskych spisov potrebnú súčinnosť.
 (3) Ak  notár, ktorého výkon notárskeho  úradu zanikol alebo  iné   osoby  neumožnia  zástupcovi  notára  prevzatie notárskych spisov do 15 dní  od zániku výkonu notárskeho úradu, môže si zástupca notára v prítomnosti osôb poverených komorou a ministerstvom vynútiť vstup do priestorov notárskeho úradu alebo do iných priestorov, v ktorých sa notárske spisy nachádzajú; právo na nedotknuteľnosť obydlia tým nie je dotknuté. Na tento účel môže zástupca notára požiadať o súčinnosť príslušný útvar Policajného zboru.
(4) Zástupca notára prevezme na vybavenie veci, v ktorých už bolo udelené poverenie podľa osobitného predpisu^1).    
(5) Zástupca notára,  ktorého výkon notárskeho úradu zanikol, nezodpovedá za škodu spôsobenú týmto notárom.“.

22. § 22 znie:

„§ 22

	Notár môže koncipienta písomne poveriť vykonaním jednotlivých úkonov, ktoré sú predmetom notárskej činnosti, najmä pri prijímaní do notárskej úschovy, pri osvedčovaní pravosti odpisov a správnosti odpisov a kópií listín, pri osvedčovaní právne významných skutočností a tiež jednotlivými úkonmi podľa § 5. Pri spisovaní listín o právnych úkonoch môže notár koncipienta poveriť iba vykonaním prípravných a čiastkových úkonov.“.

23. V § 23 ods. 1 sa vypúšťa písmeno g).

24. § 24 až § 26 sa vypúšťajú.

25. V § 29 odsek 4 znie:
„Komora vedie Centrálny informačný systém a zodpovedá za jeho plynulú a bezpečnú prevádzku. Do Centrálneho informačného systému má prístup každý notár a iné osoby, ak to ustanoví osobitný predpis. Komore za prístup do Centrálneho informačného systému patrí odmena a náhrada hotových výdavkov. Maximálnu výšku odmeny ustanoví všeobecne záväzný právny predpis, ktorý vydá ministerstvo.

Poznámka pod čiarou k odkazu 2d) sa vypúšťa.

26. V § 29 sa za odsek 4 vkladá nový odsek 5, ktorý znie:
	„(5) Podrobnosti o Centrálnom informačnom systéme, jeho vedení, udržiavaní, aktualizácii, kontrole a o spôsobe registrácie a jeho registroch ustanoví všeobecne záväzný právny predpis, ktorý vydá ministerstvo.“.

Doterajšie odseky 5 až 9 sa označujú ako odseky 6 až 10.
27. V § 29 ods. 9 sa na konci pripája táto veta:
„Notár môže byť zvolený za člena toho istého orgánu komory najviac dve po sebe nasledujúce volebné obdobia.“.

28. V § 29 sa za odsek 9 vkladá nový odsek 10, ktorý znie:
„(10) Členom prezídia komory, revíznej komisie, disciplinárnej komisie, vzdelávacej komisie, výberovej komisie a skúšobnej komisie nemôže byť notár, ktorému bolo v posledných troch rokoch právoplatne uložené disciplinárne opatrenie podľa § 91 ods. 2. Členstvo v prezídiu komory, revíznej komisii, disciplinárnej komisii, vzdelávacej komisii, výberovej komisii a skúšobnej komisii je navzájom nezlučiteľné.“.

Doterajší odsek 10 sa označuje ako odsek 11.

29. Za § 29 sa vkladá § 29a, ktorý znie:

„§ 29a

(1) Komora bez zbytočného odkladu informuje ministerstvo o podstatných otázkach týkajúcich sa vedenia Centrálneho informačného systému a minimálne raz za šesť mesiacov vypracúva správu o bezpečnosti a plynulosti prevádzky Centrálneho informačného systému a o zmenách v ňom vykonaných; túto správu predkladá ministerstvu.
	(2) Ak ministerstvo zistí nedostatky brániace funkčnej, bezpečnej a plynulej prevádzke Centrálneho informačného systému, uloží komore vykonať opatrenia na zabezpečenie nápravy. Komora je povinná tieto opatrenia vykonať v lehote, ktorú určí ministerstvo po dohode s komorou. 
(3) Komora zodpovedá za škodu^2d), ktorú spôsobí porušením povinností pri prevádzke Centrálneho informačného systému.“.

Poznámka pod čiarou k odkazu 2d znie:
	„2d) Zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov.“.

30. V § 31 ods.1 písm. e) sa za slovom „notárov“ vypúšťa čiarka a slovo „kandidátov“.

31. V § 31 sa odsek 1 dopĺňa písmenami o) až r), ktoré znejú:
„o) najmenej raz za šesť mesiacov vypracúva a schvaľuje správy o činnosti notárov, činnosti komory a poznatkoch z vybavovania sťažností komorou a tieto správy predkladá ministerstvu,
p) schvaľuje správy vypracúvané podľa § 29a ods. 1,
	r) rozhoduje o zmenách v Centrálnom informačnom systéme.“.

32. V § 31 odsek 2 znie:
	„(2) Prezídium má 11 členov vrátane prezidenta komory. Deviatich členov prezídia volí a odvoláva konferencia notárov a dvoch členov prezídia vymenúva a odvoláva minister. Členovia prezídia, ktorých vymenoval minister, nemusia byť notármi.“.

33. V § 31 ods. 4 sa na konci pripája táto veta:
	„Ak o to požiada minister, prezident komory zvolá zasadnutie prezídia komory najneskôr do jedného mesiaca od doručenia žiadosti; minister sa môže zasadnutia prezídia komory zúčastniť.“.

34. V § 34 odsek 1 znie:
„(1) Disciplinárna komisia má päť členov, z nich troch vymenúva a odvoláva minister.“. 

35. V § 34 odsek 3 znie: 
„(3) Podrobnosti o konaní a rozhodovaní disciplinárnej komisie upraví komora v disciplinárnom poriadku.“.

36. V § 35 ods. 3 písm. a) sa za slovom „notárov“ vypúšťa čiarka a slovo „kandidátov“.

37. V § 35 ods. 3 písmeno b) znie:
	„b) notárske skúšky podľa tohto zákona. Podrobnosti o notárskej skúške upraví skúšobný poriadok, ktorý schvaľuje prezídium komory.“.

38. V § 39 ods. 1 sa na konci pripája táto veta:
	„Povinnosti zachovávať mlčanlivosť môže notára alebo jeho zamestnancov zbaviť účastník písomným vyhlásením.“.

39. V § 39 odsek 2 znie:
	„(2) Povinnosť zachovávať mlčanlivosť podľa odseku 1 sa nevzťahuje na poskytnutie informácií 
a)	súdu a orgánu činnému v trestnom konaní na účely trestného konania,
b)	súdu na účely občianskeho súdneho konania,
c)	ministerstvu na účely výkonu dohľadu,
d)	daňovému orgánu, colnému orgánu alebo správcovi dane, ktorým je obec vo veciach správy daní a colnému orgánu vo veciach colného konania,
e)	v prípadoch, ak tak ustanovuje osobitný predpis^3a).“.
Poznámka pod čiarou k odkazu 3a znie:
„3a) Napríklad zákon č. 367/2000 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov v znení neskorších predpisov.“.
40. V § 40 ods. 1 sa odkaz 3a označuje ako 3b.
Poznámka pod čiarou k odkazu 3b znie:
	„3b) Zákon č. 514/2003 Z. z.“.

41. § 47 sa dopĺňa písmenom i), ktoré znie:
„i) spisovú značku príslušného notárskeho centrálneho registra, pod ktorou je notárska zápisnica zaregistrovaná.“.

42. § 48 sa dopĺňa odsekom 3, ktorý znie:
	„(3) Fyzická osoba, ktorá je oprávnená konať v mene právnickej osoby, je povinná predložiť notárovi výpis z obchodného registra, ak je v ňom zapísaná. Notár je povinný preveriť aktuálnosť predloženého výpisu z obchodného registra.“.

43. Doterajší text § 49 sa označuje ako odsek 1 a dopĺňa sa odsekom 2, ktorý znie:
	„(2) Pribratie dvoch svedkov úkonu podľa odseku 1 sa nevyžaduje, ak má ten, kto nemôže čítať alebo písať, schopnosť oboznámiť sa s obsahom zápisnice s pomocou prístrojov alebo špeciálnych pomôcok alebo prostredníctvom inej osoby, ktorú si zvolí, a je schopný vlastnoručne zápisnicu podpísať. Notár v zápisnici uvedie, akým spôsobom sa osoba, ktorá nemôže čítať alebo písať, s obsahom zápisnice oboznámila.“.

44. Nadpis piateho dielu štvrtej časti znie:
„CENTRÁLNY INFORMAČNÝ SYSTÉM A NOTÁRSKE CENTRÁLNE REGISTRE“.

45. V § 73a sa vkladá odsek 1, ktorý znie:
	„(1) Centrálny informačný systém pozostáva z technického vybavenia a programového vybavenia slúžiaceho na elektronické zhromažďovanie, spracovávanie, uchovávanie, vyhľadávanie a prenos dát súvisiacich s notárskou činnosťou. Súčasťou Centrálneho informačného systému sú notárske centrálne registre, ktorých vedenie je komore zverené týmto zákonom alebo osobitným predpisom. 6baa) Komora sprístupní informácie z Centrálneho informačného systému súdu a orgánu činnému v trestnom konaní na účely trestného konania a ministerstvu na účely výkonu dohľadu.“.

Doterajšie odseky 1 až 3 sa označujú ako odseky 2 až 4.

Poznámka pod čiarou k odkazu 6baa) znie:
„Napríklad § 50 zákona č. 595/2003 Z. z. o dani z príjmov v znení neskorších predpisov.".

46. V § 73b ods. 1 sa odkaz 2d označuje ako odkaz 6baa.

47. V § 73i ods. 2 sa slová „Ministerstvo spravodlivosti Slovenskej republiky (ďalej len „ministerstvo“)“ nahrádzajú slovom „ministerstvo“.

48. V § 73k ods. 2 sa slovo „zabezpečí“ nahrádza slovami „je povinný zabezpečiť“.

49. § 86 a 87 znie:
„§ 86

(1) V notárskom archíve sa uschovávajú skončené notárske spisy, registre a úradné pečiatky notárov.
	(2) Notársky archív vedie notár. Notársky archív notárov, ktorých notársky úrad zanikol, vedie komora.
	(3) O odovzdaní spisov, registrov a úradných pečiatok sa spíše zápisnica.

§ 87

	Po zániku notárskeho úradu sa spisy, registre a úradná pečiatka notára odovzdávajú komore. Ak je potrebné vykonať určité bezodkladné opatrenia, najmä zabezpečenie a dočasnú úschovu týchto vecí, vykoná ju komora.“.

50. V § 88 odsek  2 znie:

	„(2) Výpisy, odpisy a potvrdenia z notárskych spisov uložených v notárskom archíve vydáva na žiadosť oprávnených osôb a orgánov notár. Výpisy, odpisy a potvrdenia z notárskych spisov uložených v notárskom archíve notárov, ktorých notársky úrad zanikol vydáva na žiadosť oprávnených osôb a orgánov komora. O nazeraní do spisov a požičiavaní týchto spisov platia primerane ustanovenia § 81 až 83.“.  

51. Nadpis šiestej časti znie:
„ŠIESTA ČASŤ
 VYBAVOVANIE SŤAŽNOSTÍ A DISCIPLINÁRNA ZODPOVEDNOSŤ NOTÁRA".

52. V § 89 ods. 2 sa vypúšťajú slová „podľa osobitného predpisu“ vrátane odkazu 6c a poznámky pod čiarou k odkazu 6c.

53. V § 89 odsek 3 znie:
	„(3) Na postup pri podávaní, prijímaní, evidovaní a vybavovaní sťažností sa vzťahujú ustanovenia osobitného predpisu^6c, ak tento zákon neustanovuje inak.“.  

Poznámka pod čiarou k odkazu 6c znie:
	„6c) Zákon č. 152/1998 Z. z. o sťažnostiach v znení neskorších predpisov.“.

54. Za § 89 sa vkladajú § 89a a 89b, ktoré vrátane nadpisov znejú:
 
„§ 89a
Podávanie sťažností

	(1) Fyzické osoby a právnické osoby (ďalej len „sťažovateľ“) sa môžu obracať na ministerstvo a na komoru so sťažnosťami na činnosť komory a na činnosť notárov. Sťažnosti na činnosť komory  vybavuje  ministerstvo.  Sťažnosti  na  činnosť notárov vybavuje komora. 
	(2) Sťažnosť sa podáva písomne alebo ústne do zápisnice. Ak je sťažnosť  podaná na  nepríslušnom orgáne,  je tento  orgán povinný sťažnosť bezodkladne postúpiť orgánu príslušnému na jej vybavenie a o postúpení sťažnosti upovedomiť sťažovateľa.
	(3) Sťažnosťou  nemožno nahrádzať  podania, ktorých  vybavenie patrí  podľa tohto zákona do  pôsobnosti iných  orgánov. Anonymné sťažnosti sa neprešetrujú.
	(4) Podanie  sťažnosti nesmie  byť sťažovateľovi  na ujmu;  to neplatí, ak sa obsahom svojho podania dopustí sťažovateľ trestného činu alebo priestupku.

§ 89b
Vybavovanie sťažností

	(1) Komora  je povinná  vybaviť sťažnosť  na činnosť notára najneskôr  do dvoch mesiacov  odo dňa jej  doručenia. Túto lehotu  možno predĺžiť o ďalší jeden mesiac, ak v jej priebehu nemožno zabezpečiť podklady na  riadne vybavenie sťažnosti; o  tejto skutočnosti musí byť sťažovateľ upovedomený do dvoch mesiacov od doručenia sťažnosti.
	(2) Notár,  proti   ktorému  sťažnosť  smeruje,   má  právo vyjadriť sa k obsahu sťažnosti, podať  vysvetlenia a poskytnúť dôkazy. Ak je  to  na  včasné  a  riadne  vybavenie sťažnosti potrebné, možno vypočuť sťažovateľa,   ako   aj   osoby,   ktoré  môžu  prispieť k prešetreniu sťažnosti.
	(3) O spôsobe vybavenia sťažnosti a opatreniach prijatých na odstránenie zistených nedostatkov musí byť sťažovateľ písomne upovedomený v lehotách podľa odseku 1.
	(4) Ak je  sťažovateľ toho názoru, že  sťažnosť nebola komorou riadne a  včas vybavená, môže požiadať  ministerstvo o prešetrenie vybavenia jeho sťažnosti komorou.
	(5) Ustanovenia odsekov 1 až 3 sa primerane použijú aj na  vybavovanie  sťažností  proti  činnosti  komory  a  na prešetrovanie vybavenia sťažností komorou.“.

55. V § 90 ods. 2 sa na konci pripájajú tieto slová: „a minister“.

56. V § 91 sa vypúšťa odsek 3. 
       Doterajší odsek 4 sa označuje ako odsek 3.

57. § 92 znie:
„§ 92

(1) Disciplinárne konanie sa začína na návrh. Bez návrhu možno disciplinárne konanie začať len v prípade, ak vec disciplinárnej komisii postúpil orgán činný v trestnom konaní.
(2)	Návrh na začatie disciplinárneho  konania môžu podať minister, predseda   krajského   súdu   a   prezident   komory   (ďalej  len "navrhovateľ)  do  jedného roka  odo  dňa,  kedy  sa  dozvedel o disciplinárnom  previnení, najneskôr  do troch  rokov odo  dňa, kedy k  nemu došlo. Notár  si môže v  disciplinárnom konaní zvoliť obhajcu.“.

58. V § 93 odsek 2 znie:
	„(2) Disciplinárna komisia rozhodne o disciplinárnej zodpovednosti notára najneskôr do šiestich mesiacov odo dňa doručenia návrhu na začatie disciplinárneho konania.“.

59. Za § 93 sa vkladajú § 93a a 93b, ktoré znejú:

„§ 93a
(1) Ak disciplinárna komisia zistí, že notár sa dopustil disciplinárneho previnenia, uloží mu disciplinárne opatrenie podľa § 91 ods. 2.

(2) Ak disciplinárna komisia zistí, že notár sa disciplinárneho previnenia nedopustil alebo mu nemožno disciplinárne previnenie preukázať, disciplinárne opatrenie mu neuloží. Poškodeného, ktorý uplatnil nárok na náhradu škody, odkáže s jeho nárokom na občianskoprávne konanie alebo na konanie pred iným príslušným orgánom.

§ 93b

	Ten, komu bolo uložené disciplinárne opatrenie podľa § 93 ods. 1, môže podať proti rozhodnutiu disciplinárnej komisie opravný prostriedok do 15 dní odo dňa doručenia rozhodnutia o uložení disciplinárneho opatrenia; opravný prostriedok môže podať aj navrhovateľ. Opravný prostriedok sa podáva na okresnom súde v obvode ktorého má notár sídlo.“.

60. V § 94 odsek 1 znie:
	„(1) Minister môže pozastaviť výkon notárskeho úradu, a to až do právoplatnosti rozhodnutia, ak
	a) bolo proti notárovi začaté trestné konanie za úmyselný trestný čin alebo za trestný čin súvisiaci s notárskou činnosťou,
	b) bolo proti notárovi začaté disciplinárne konanie,
	c) bolo začaté konanie o spôsobilosti notára na právne úkony.“.

61. V § 95 sa za odsek 1  vkladajú nové odseky 2 a 3, ktoré znejú:

	„(2) V odmene za úkony vykonávané v rámci notárskej činnosti podľa § 3 ods. 1 je zahrnutá aj odmena za právne rady poskytnuté pri týchto úkonoch.
	(3) Ak má notár vykonať úkon, za ktorý mu patrí odmena podľa osobitného predpisu^7a), je povinný na to účastníka upozorniť pred vykonaním úkonu.“. 

Poznámka pod čiarou k odkazu 7a znie:
	„7a) Vyhláška Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z.“.

Doterajšie odseky 2 a 3 sa označujú ako odseky 4 a 5. 

62. Za § 100b sa vkladá § 100c, ktorý vrátane nadpisu znie:  

„§ 100c
Prechodné ustanovenia účinné od 1. februára 2006

(1) Notárski kandidáti sa stávajú ku dňu účinnosti tohto zákona notárskymi koncipientmi. Komora ich zapíše do zoznamu notárskych koncipientov do 30 dní odo dňa účinnosti tohto zákona.
 (2) Sťažnosti, ktoré neboli vybavené  ku dňu účinnosti tohto zákona, vybavia sa v lehotách ustanovených v § 89b; tieto lehoty začínajú plynúť dňom účinnosti tohto zákona.
(3) Správy podľa § 29a ods. 1 a podľa § 31 ods. 1 písm. o) komora prvýkrát vypracuje a predloží ministerstvu najneskôr do šiestich mesiacov odo dňa účinnosti tohto zákona.
(4) Prezídium komory zvolá najneskôr do jedného mesiaca odo dňa účinnosti tohoto zákona konferenciu notárov, ktorá zvolí nových členov disciplinárnej komisie a nové prezídium.
(5) Návrh na začatie disciplinárneho konania o disciplinárnom previnení, ku ktorému došlo pred účinnosťou tohto zákona, možno podať v lehotách podľa tohto zákona.
(6) Notár, ktorý pred účinnosťou tohto zákona vykonáva notársku činnosť, si určí zástupcu podľa § 17 do 30 dní odo dňa účinnosti tohto zákona. Ak si notár neurčí svojho zástupcu do 30 dní odo dňa účinnosti tohto zákona, určí im ho bezodkladne komora.
Čl. II
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 323/1992 Zb. o notároch a notárskej činnosti (Notársky poriadok) ako to vyplýva zo zmien a doplnení vykonaných zákonom Národnej rady Slovenskej republiky č. 63/1993 Z. z., zákonom Národnej rady Slovenskej republiky č. 232/1995 Z. z., zákonom č. 397/2000 Z. z., zákonom č. 561/2001 Z. z., zákonom č. 526/2002 Z. z., zákonom č. 527/2002 Z. z., zákonom č.357/2003 Z. z., zákonom č. 514/2003 Z. z., zákonom č. 420/2004 Z. z., zákonom č. 562/2004 Z. z., zákonom č. 757/2004 Z. z., zákonom č. ...../2005 Z. z. a týmto zákonom.
Čl. III

Zákon č. 99/1963 Zb. Občiansky súdny poriadok v znení zákona č. 36/1967 Zb., zákona č. 158/1969 Zb., zákona č. 49/1973 Zb., zákona č. 20/1975 Zb., zákona č. 133/1982 Zb., zákona č. 180/1990 Zb., zákona č. 328/1991 Zb., zákona č. 519/1991 Zb., zákona č. 263/1992 Zb., zákona Národnej rady Slovenskej republiky č. 5/1993 Z. z., zákona Národnej rady Slovenskej republiky č. 46/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 232/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 22/1996 Z. z., zákona Národnej rady Slovenskej republiky č. 58/1996 Z. z., nálezu Ústavného súdu Slovenskej republiky č. 281/1996 Z. z., zákona č. 211/1997 Z. z., nálezu Ústavného súdu Slovenskej republiky č. 359/1997 Z. z., zákona č. 124/1998 Z. z., zákona č. 144/1998 Z. z., zákona č. 169/1998 Z. z., zákona č. 187/1998 Z. z., zákona              č. 225/1998 Z. z., zákona č. 233/1998 Z. z., zákona č. 235/1998 Z. z., nálezu Ústavného súdu Slovenskej republiky č. 318/1998 Z. z., zákona č. 331/1998 Z. z., zákona č. 46/1999 Z. z., nálezu Ústavného súdu Slovenskej republiky č. 66/1999 Z. z., Ústavného súdu Slovenskej republiky č. 166/1999 Z. z., nálezu Ústavného súdu Slovenskej republiky č. 185/1999 Z. z., zákona č. 223/1999 Z. z., zákona č. 303/2001 Z. z., zákona č. 501/2001 Z. z., zákona č. 215/2002 Z. z., zákona č. 232/2002 Z. z., zákona č. 424/2002  Z. z., zákona č. 451/2002 Z. z., zákona č. 480/2002 Z. z., nálezu Ústavného súdu Slovenskej republiky č. 620/2002 Z. z., nálezu Ústavného súdu Slovenskej republiky č. 75/2003 Z. z., zákona č. 353/2003 Z. z., zákona č. 530/2003 Z. z.,  zákona č. 589/2003 Z. z., zákona č. 204/2004 Z. z., zákona č. 371/2004 Z. z., zákona č. 382/2004 Z. z., zákona č. 420/2004 Z. z., zákona č. 428/2004 Z. z., zákona č. 613/2004 Z. z., zákona č. 757/2004 Z. z., zákona č. 36/2005 Z. z., zákona č. 290/2005 Z. z. a zákona č. 341/2005 Z. z. sa mení a dopĺňa takto:

1.	V § 35 sa odsek 1 dopĺňa písmenom d), ktoré znie:
„d) na uloženie ochrannej výchovy osobe, ktorá pre nedostatok veku nie je trestne zodpovedná a spáchala čin, ktorý by inak bol trestným činom.“.

2.	V § 175zc odsek 1 znie:
	„(1) Ak zástupca určený v súlade s osobitným predpisom začne vykonávať svoju funkciu, prevezme veci, v ktorých už súd udelil poverenie.“. 

3.	V § 175zc ods. 2 sa vypúšťa prvá veta a v druhej vete sa vypúšťa slovo „však“.

4.	V § 221 ods. 1 písm. h) sa slovo „ďalšie“ nahrádza slovom „žiadne“. 

Čl. IV

Zákon Národnej rady Slovenskej republiky č. 233/1995 Z. z.  o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z.  z.,  nálezu Ústavného súdu Slovenskej republiky č. 125/2005 Z. z. a zákona č. 341/2005 Z. z. sa mení a dopĺňa takto:

1.	V § 45 ods. 3 prvá veta znie: “Ak podkladom na vykonanie exekúcie je cudzie rozhodnutie, poveriť exekútora vykonaním exekúcie a konať ďalej ako exekučný súd je príslušný súd, v ktorého obvode má sídlo exekútor, ktorému bol doručený návrh na vykonanie exekúcie.“

2.	V § 148 odsek 2 znie:
 “(2) Rozhodnutie súdu o príklepe doručí exekútor oprávnenému, povinnému, vydražiteľovi a tým, ktorí vzniesli proti udeleniu príklepu námietky (§ 147). Právoplatné rozhodnutie súdu o príklepe doručí súd miestne príslušnému daňovému úradu a správe katastra nehnuteľností na zápis do katastra nehnuteľností spolu so zápisnicou o udelení príklepu.“. 

3.	§ 193 sa dopĺňa písmenom d), ktoré znie:
„d) vykonávať úkony, na ktoré ho rozhodnutím poverí súd.“.

4.	 V § 203 ods. 2 sa na konci pripája veta: “To neplatí, ak ide o vykonanie exekúcie na vymoženie pohľadávky na výživnom; v takomto prípade znáša trovy exekúcie štát.“.
Čl. V

Tento zákon nadobúda účinnosť 1. februára 2006.